CELEX: E2016J0009
Language: hu
Date: 2017-07-14 00:00:00
Title: A Bíróság ítélete (2017. július 14.) az E-9/16. számú – EFTA Felügyeleti Hatóság kontra Norvég Királyság ügyben (Az 1907/2006/EK REACH rendelet – Vegyi anyagok – Perfluor-oktánsav (PFOA) – Szabad mozgás – Korlátozási eljárás – Jogalap)

4.1.2018   
            
            
               HU
            
            
               Az Európai Unió Hivatalos Lapja
            
            
               C 1/7
            
         A BÍRÓSÁG ÍTÉLETE
   (2017. július 14.)
   az E-9/16. számú
   EFTA Felügyeleti Hatóság kontra Norvég Királyság ügyben
   
      (Az 1907/2006/EK REACH rendelet – Vegyi anyagok – Perfluor-oktánsav (PFOA) – Szabad mozgás – Korlátozási eljárás – Jogalap)
   
   (2018/C 1/09)
   Az E-9/16. sz., EFTA Felügyeleti Hatóság kontra Norvég Királyság ügyben – KÉRELEM annak kimondására, hogy Norvégia azáltal, hogy hatályban tartott olyan nemzeti rendelkezéseket, mint a norvég termékrendelet 2-32. szakasza, amely tiltja a perfluor-oktánsav bizonyos koncentrációját tartalmazó fogyasztási cikkek gyártását, behozatalát, kivitelét és árusítását, elmulasztotta teljesíteni az Európai Gazdasági Térségről szóló megállapodás II. melléklete XV. fejezetének 12zc. pontjában említett – és az EGT–megállapodáshoz annak 1. jegyzőkönyvével hozzáigazított – jogi aktusból (a vegyi anyagok regisztrálásáról, értékeléséről, engedélyezéséről és korlátozásáról (REACH) szóló, 2006. december 18-i 1907/2006/EK európai parlamenti és tanácsi rendeletből) adódó kötelezettségeit és/vagy a megállapodásból adódó kötelezettségeit – a Carl Baudenbacher elnökből és előadó bíróból, Per Christiansen és Ása Ólafsdóttir (ad hoc) bírákból álló Bíróság 2017. július 14-én ítéletet hozott, melynek rendelkező része a következőképpen szól:
   A Bíróság:
   
               1.
            
            
               a keresetet elutasítja.
            
         
               2.
            
            
               Kötelezi az EFTA Felügyeleti Hatóságot az eljárás költségeinek viselésére.